Filepitedoj

La filepitedojOrnitologia taksonomio. (latine Philepittidae) estas familio el la ordo de la paseroformaj birdoj. Ekzistas kvar specioj en du genroj. La tipa genro de tiu familio estas Philepitta, Esperantigita "filepito", sed ĝeneralige ĉiuj filepitedoj estas nomataj "filepitoj". Ĉiuj filepitoj estas endemiaj de Madagaskaro.

Taksonomio
Laŭ AviListAviList v2025, konsultita la 18-an de jan. 2026., jen ĉi-sube la listo de la akceptitaj taksonoj por la tuta familio, kaj ties Esperantaj nomoj:

Passeriformes - paseroformaj
Philepittidae - filepitedoj
Philepitta Geoffroy Saint-Hilaire, I, 1838 - filepito
Philepitta castanea (Müller, PLS, 1776) - velura filepito
Philepitta schlegeli Schlegel, H, 1867 - nigrakapa filepito
Neodrepanis Sharpe, RB, 1875
Neodrepanis coruscans Sharpe, RB, 1875 - longbeka filepito
Neodrepanis hypoxantha Salomonsen, F, 1933 - flavaventra filepito

Etimologio
La scienca nomo Philepittidae estas vortokunfando de du genroj, la eksa genro Philedon (el melifagedoj) kaj Pitta (pito) pro similecojBirds of the World, Philepittidae..

 Disvastiĝo 
Filepitoj estas endemiaj en Madagaskaro, tio signifas ke ili troviĝas nur sur tiu insulo.

 Aspekto 
Temas pri malgrandaj birdoj – Neodrepanis coruscans longas nur 10 cm kaj similas al certio – sed ili havas malsveltan korpon. La vosto estas mallonga, la kruroj longaj, la beko pli mallonga ol la kapo. Estas evidenta seksa duformismo, tial la maskloj havas intensajn irizajn bluajn aŭ verdajn vizaĝajn karunklojn.

 Vivo 
Ili estas apenaŭ esploritaj, kaj oni nur malmulton scias pri ili, ĉar ili plejparte vivas kiel soluloj en la densa subkreskaĵo de arbaroj. Oni supozas, ke ili sin nutras per etaj fruktoj, ankaŭ per insektoj aŭ nektaro. Ili konstruas pendantajn nestojn.

Bildaro

Referencoj

 Literaturo 

 Joseph Forshaw, Enzyklopädie der Vögel, Augsburg 1999, ISBN 3-8289-1557-4, p. 159

Kategorio:Filepitedoj
Kategorio:Paseroformaj
Kategorio:Birdoj de Madagaskaro
Kategorio:Birdoj de Afriko